לשכת המלח

לשכת המלח הייתה לשכה בעזרה ובה היה מאוחסן המלח בבית המקדש. נאמר בתורה: "על כל קרבנך תקריב מלח"ויקרא ב, יג., ולפיכך נדרשו למקדש כמויות ניכרות של מלח למליחת הקרבנות. מלח זה נשמר בלשכת המלחמידות ה, ג. רמב"ם הל' בית הבחירה ה, יז. תוס' מנחות כא, ב ד"ה בלשכת המלח..

 מקומה 
מקומה של לשכת המלח תלוי בנוסח המשנה במידותמידות ה, ג.. לפי נוסח המשנה – הייתה הלשכה בצפון העזרה, ואילו לפי נוסח המובא בגמראיומא יט, א. – לשכה זו הייתה בדרום העזרה. להלכה נפסק, שהלשכה הייתה בדרום העזרה, כנוסח לשון הגמרארמב"ם בית הבחירה שם. התוספות יו"ט והתפארת ישראל (מידות שם) כותבים שגרסת המשנה שבמשניות היא גרסה משובשת, אך ראה ב"שערי היכל" ליומא מערכה כט שהובאו ראיות רבות המחזקות את גרסת המשנה שבמשניות.. יש אומרים שלשכת המלח הייתה המזרחית ביותר בעזרה, ביחס לשאר הלשכות שהיו בצדה, והן: לשכת בית-הפרווה ולשכת המדיחיםתוספות יום טוב מידות שם. תפארת ישראל שם אות יט..

 השימוש במלח 
בגמרא נאמר, שבלשכת המלח היו מולחים עורות קדשים, וכתבו הראשונים, שמלשכה זו העבירו מלח ללשכת הפרוה הסמוכה ללשכת המלח, לשם מליחת עורות הקדשיםמנחות כא, ב. תוס' שם מקשים על כך שבמשנה במידות (שם) נאמר שבלשכת הפרוה היו מולחים עורות קדשים, ומתרצים שמליחת הקדשים נעשתה בלשכת הפרוה, אלא שהמלח הובא ללשכת הפרוה מלשכת המלח הסמוכה לה..

בנוסף ללשכת המלח, היה מלח גם על גבי הכבש ועל ראש המזבח. המלח שהיה על גבי הכבש שימש למליחת אברי הקרבנות. המלח שהיה על ראש המזבח שימש למליחת: הקומץ והלבונה מהמנחות, הקטורת, מנחות הכהנים, מנחת חביתין, מנחת נסכים ועולת העוף.גמרא, מנחות, כא, ב.

 ראו גם 

 לשכת המדיחין
 לשכת הפרווה

הערות שוליים

קטגוריה:מבנה בית המקדש
מלח